Identifica les entitats que apareixen en el següent text:
Irene Prunera Sedó (Reus. Baix Camp, 1878 - Barcelona segle XX) va ser una periodista, pacifista i feminista catalana. El 1915 col·laborava assíduament al periòdic reusenc Las Circunstancias, amb articles de temàtica feminista i pacifista. Antimilitarista convençuda, publicà diversos articles contra la guerra el 1917 a revistes catalanes i andaluses. Va presidir a Reus un Comitè Femení Pro-Pau. Casada amb Ricard Marsal Padrís, ex-combatent a la guerra de Cuba, va anar a viure a Barcelona, on col·laborà a La Publicitat i es vinculà al Lyceum Club molt poc després de la seva fundació. Va enviudar el 1925. Estava afiliada a la Unió Universal per la Pau, on hi havia personalitats com Lluís Nicolau d'Olwer i Jaume Serra i Húnter. Pel gener de 1936 va ser una de les signants d'una carta a l'Emperadriu d'Abissínia solidaritzant-se amb aquell país i demanant la fi de la guerra amb Itàlia, i una altra en el mateix sentit adreçada al president de la Societat de Nacions, que van ser signades per una gran quantitat de dones de l'estat espanyol.
Irene Prunera Sedó : persona, Reus : Entitat_Geopolítica, Baix Camp : Entitat_Geopolítica, Barcelona : Entitat_Geopolítica, Las Circunstancias : mitjans_massius, Comitè Femení Pro-Pau : organització, Ricard Marsal Padrís : persona, Lyceum Club : organització, Unió Universal per la Pau : organització, Jaume Serra i Húnter : polític, Itàlia : Entitat_Geopolítica, Societat de Nacions : organització, guerra de Cuba : conflicte, La Publicitat : mitjans_massius, Lluís Nicolau d'Olwer : polític, Abissínia : Entitat_Geopolítica, estat espanyol : Entitat_Geopolítica